Branislav Jánoš

Branislav Jánoš (* 8. január 1971, Trenčín) je bývalý slovenský hokejový útočník a tréner.

 Klubový hokej 









S hokejom začínal v Dukle Trenčín, kde odohral svoje najúspešnejšie roky. V sezóne 1991/92 sa stal majstrom česko-slovenskej ligy, bol členom útoku s Róbertom Petrovickým a Žigmundom Pálffym, v obrane hrali Róbert Švehla a Miloš Holaň, formácia bola považovanú za najlepšiu súťaži. V poslednom ročníku česko-slovenskej ligy strelil v základnej časti 40 gólov.

Pred ďalšou sezónou ho angažoval Brynäs IF zo švédskej Elitserien, nepresadil sa však a opäť hrával za Duklu Trenčín. Od sezóny 1995/96 úspešne pôsobil v českej extralige – prvý rok v Zlíne, ďalšie štyri v Třinci. 

Sezónu 2002/03 odohral vo Zvolene. Následne pôsobil tri roky v Slovane Bratislava, v ročníku 2004/05 počas lockoutu v NHL získal majstrovský titul. Pred sezónou 2006/07 mal ponuky zo Žiliny a Trenčína, napokon uprednostnil finančne výhodnejší angažmán v klube 2. nemeckej bundesligy Weisswasser Füchse. Ďalší rok začal v MsHK Žilina, v jeho priebehu prestúpil do českých Vítkovíc. 

Pred sezónou 2008/09 posilnil nováčika slovenskej extraligy HC ’05 Banská Bystrica, jeho spoluhráčmi boli ďalší skúsení hokejisti Ján Pardavý a Vladimír Vlk, v základnej časti strelil 23 gólov. V priebehu nasledujúceho ročníka prestúpil do Dukly Trenčín. Ročník 2011/12 hral za ŠHK 37 Piešťany v 1. SHL v 42 zápasoch základnej časti dosiahol 40 bodov a pomohol mužstvu vybojovať postup do extraligy. 30. novembra 2012 s ním však vedenie rozviazalo zmluvu, následne sa stal hráčom poľského mužstva GKS Tychy.

V auguste 2013 ako 42-ročný uzavrel zmluvu s prvoligovým mužstvom MšHK Prievidza, člen výkonného výboru Vladimír Svitok uviedol, že sa od neho očakáva predovšetkým skúsenosť.  23. októbra 2013 utrpel po náraze na mantinel zlomeninu kľúčnej kosti. Tréner mužstva Jindřich Novotný označil jeho zranenie za dlhodobejšie.

7. novembra 2013 sa stal asistentom novovymenovaného trénera Dukly Trenčín Milana Staša.
 Po uzdravení odohral za tento klub štyri zápasy základnej časti. Pomohol tiež Prievidzi k udržaniu sa v 1. SHL, keď nastúpil na dve stretnutia skupiny play-out. V ročníku 2014/15 odohral tri zápasy za MšHK Prievidza a jeden za ŠHK Púchov. 
V sezóne 2016/17 sa stal hráčom obnoveného A mužstva MHK Dubnica nad Váhom v 2. hokejovej lige SR. S klubom vyhral ligu a postúpil do Budiš 1. hokejovej ligy SR.

 Klubová štatistika  
 Sezóna Klub Liga Základná časť Play-off Z  G  A  B TM+/- Z  G  A  B  TM +/- 1989/90 Dukla Trenčín ČSHL 21336 1990/91 Dukla Trenčín ČSHL  55261844 1991/92 Dukla Trenčín ČSHL  382125461271118 1992/93 Dukla Trenčín ČSHL  4640317186 1993/94  Brynäs IF  Elitserien 1522410  Team Gävle AF  Allsvenskan728104  Dukla Trenčín SE 188715 1994/95 Dukla Trenčín SE 342214389693478 1995/96 Dukla Trenčín SE 4927325956+25 1996/97 Dukla Trenčín  SE 52334578121+421997/98  HC Zlín ČE 50181937581998/99  HC Oceláři Třinec  ČE 2731316281053861999/00  HC Oceláři Třinec  ČE 5218234169+4402227-12000/01 EC Kapfenberg  RHL 31232-2 HC Oceláři Třinec  ČE 4722224466+52001/02  HC Oceláři Třinec  ČE 4814173184-250004-7 2002/03   HKm Zvolen  SE 462413379991786 2003/04 HC Slovan Bratislava  SE 4422254752+281225724-1 2004/05 HC Slovan Bratislava  SE 201236-1180114-2 2005/06 HC Slovan Bratislava  SE 52122234118+14300016-1  HC Slovan Bratislava  EPM 2000202006/07  Weisswasser Füchse  2. Bun.Klub hral o záchranu 4212263894631410 2007/08  MsHK Žilina  SE 3710192954+1 HC Vítkovice  ČE1310112-4 2008/09 HC ’05 Banská Bystrica SE 5523163966+16521314-2 2009/10 HC ’05 Banská Bystrica SE 24761324+6  Dukla Trenčín SE 2310172746+15 2010/11 Dukla Trenčín SE 497162328+61123580 2011/12 ŠHK 37 Piešťany  1. SHL 4215254052+3114471133 2012/13 ŠHK 37 Piešťany  SE 1323522+4 GKS Tychy  PHL 1356116+3124486+6 2013/14 MšHK Prievidza 1. SHL 14861428+12101120 Dukla Trenčín SE 4122-4 2014/15 MšHK Prievidza 1. SHL 3450-1  ŠHK Púchov 2. SHL 1570+9

 Reprezentácia 

Reprezentoval Česko-Slovensko na svetovom šampionáte do 20 rokov v roku 1991, kde zaznamenal 4 góly a 4 asistencie a pomohol vybojovať bronzovú medailu.. Zúčastnil sa ZOH 1994 (6. miesto), v úvodnom zápase proti Švédsku (4:4) strelil prvý gól Slovenska v histórii olympijských hier. Členom reprezentačného výberu bol aj na MS C 1994, ktoré sa konali v Poprade a Spišskej Novej Vsi, MS B 1995 v Bratislave, MS 1996, MS 1997 a MS 1998,
hral aj na neúspešnej kvalifikačnej časti v rámci ZOH 1998 v Nagane.

Celkovo odohral za slovenskú reprezentáciu 117 zápasov, zaznamenal 37 gólov. Za československú reprezentáciu odohral 8 zápasov a strelil 1 gól. 

 Štatistika na významných podujatiach 
 Podujatie  Z  G  A  B TM+/-Miesto MS 20 199174486+113.ZOH 1994814546. MS C 19946527121. MS B 199572466+101. MS 1996500014-410. MS 199780442+29. ZOH 199841112-210. MS 199862247.

 Rodina 
Je ženatý, s manželkou Renátou má dcéru Simonu a syna Nicolasa. Jeho švagrom bol Miroslav Hlinka.

 Referencie 

 Externé odkazy 



Kategória:Slovenskí hokejisti
Kategória:Slovenskí hokejoví útočníci
Kategória:Slovenskí hokejoví tréneri
Kategória:Slovenskí olympionici
Kategória:Hráči Dukly Trenčín
Kategória:Hráči HKm Zvolen
Kategória:Hráči HC Slovan Bratislava
Kategória:Hráči MsHK Žilina
Kategória:Hráči HC Banská Bystrica
Kategória:Hráči ŠHK 37 Piešťany
Kategória:Hráči HC Třinec
Kategória:Hráči HC Vítkovice
Kategória:Hráči HC Zlín
Kategória:Hokejisti GKS Tychy
Kategória:Hráči MšHK Prievidza
Kategória:Účastníci MS v hokeji 1996
Kategória:Účastníci MS v hokeji 1997
Kategória:Účastníci MS v hokeji 1998
Kategória:Osobnosti z Trenčína
Kategória:Hráči Brynäs IF
Kategória:Hokejisti na Zimných olympijských hrách 1998